Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla (Galileo) tehdyn ETA-sopimuksen pöytäkirjan 31 muuttamiseen /* COM/2014/0525 final - 2014/0243 (NLE) */





PERUSTELUT 1. EHDOTUKSEN TAUSTA Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. ETA-sopimuksen 78 artiklassa määrätään, että sopimuspuolten on syvennettävä ja laajennettava yhteistyötään muun muassa tietopalveluun sekä tutkimukseen ja innovointiin liittyvässä unionin toiminnassa. 2. INTRESSITAHOJEN KUULEMISTEN JA VAIKUTUSTENARVIOINTIEN TULOKSET Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tavoitteena on laajentaa sopimuspuolten yhteistyötä tietopalvelun sekä tutkimuksen ja innovoinnin aloilla. Euroopan talousalueesta tehdyn sopimuksen (ETA-sopimus) sopimuspuolten välisen yhteistyön laajentamiseksi julkisesti säännellyn palvelun käyttöehdoista Galileo-ohjelman mukaisesti perustetussa maailmanlaajuisessa satelliittinavigointijärjestelmässä 25 päivänä lokakuuta 2011 annettu Euroopan parlamentin ja neuvoston päätös N:o 1104/2011/EU[1] on tarpeen ottaa osaksi ETA-sopimusta. ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin harjoittaa. On huomattava, että Liechtenstein päätti olla osallistumatta tällaiseen toimintaan ja Islannin osallistuminen on keskeytetty siihen asti, kun ETA:n sekakomitea päättää toisin. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvostolle vahvistettavaksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2014/0243 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla (Galileo) tehdyn ETA-sopimuksen pöytäkirjan 31 muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä sen 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[2] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Sopimus Euroopan talousalueesta[3], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, jäljempänä ’pöytäkirja 31’. (3) Pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla. (4) ETA-sopimuksen sopimuspuolten yhteistyö on aiheellista laajentaa koskemaan Euroopan parlamentin ja neuvoston päätöstä N:o 1104/2011/EU[4]. (5) Sen vuoksi olisi muutettava pöytäkirjaa 31. (6) Unionin ETA:n sekakomiteassa esitettävän kannan olisi sen vuoksi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 287, 4.11.2011, s. 1. [2] EYVL L 305, 30.11.1994, s. 6. [3] EYVL L 1, 3.1.1994, s. 3. [4] Euroopan parlamentin ja neuvoston päätös N:o 1104/2011/EU, annettu 25 päivänä lokakuuta 2011, julkisesti säännellyn palvelun käyttöehdoista Galileo-ohjelman mukaisesti perustetussa maailmanlaajuisessa satelliittinavigointijärjestelmässä (EUVL L 287, 4.11.2011, s. 1). Liite ETA:N SEKAKOMITEAN PÄÄTÖS N:o .../2014, annettu ..., yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan, sekä katsoo seuraavaa: (1) Norja on osallistunut Euroopan parlamentin ja neuvoston asetuksen (EY) N:o 683/2008[1] mukaisiin eurooppalaisiin GNSS-ohjelmiin ja niiden rahoitukseen, ja se osallistuu jatkossakin Euroopan parlamentin ja neuvoston asetukseen (EU) N:o 1285/2013[2] perustuvaan toimintaan ja sen rahoittamiseen kyseisten asetusten ETA-sopimuksen pöytäkirjaan 31 sisällyttämisen ansiosta. (2) Islanti ja Norja ovat kiinnostuneita kaikista Galileo-ohjelman mukaisesti perustetuista palveluista, julkisesti säännellyt palvelut, jäljempänä ’PRS-palvelut’, mukaan luettuina. (3) Tästä syystä on aiheellista laajentaa ETA-sopimuksen osapuolten välinen yhteistyö kattamaan julkisesti säännellyn palvelun käyttöehdoista Galileo-ohjelman mukaisesti perustetussa maailmanlaajuisessa satelliittinavigointijärjestelmässä 25 päivänä lokakuuta 2011 annetun Euroopan parlamentin ja neuvoston päätöksen N:o 1104/2011/EU[3] mukaisesti. (4) Norjasta voi tulla PRS-palveluun osallistuja päätöksen 1104/2011/EU 3 artiklan 5 kohdassa mainituin edellytyksin. (5) Marraskuun 22 päivänä 2004 allekirjoitettu sopimus tarpeesta vaihtaa turvaluokiteltuja tietoja Norjan kuningaskunnan ja Euroopan unionin välillä[4] tuli voimaan 1 päivänä joulukuuta 2004. (6) Euroopan unionin ja sen jäsenvaltioiden sekä Norjan kuningaskunnan välistä yhteistyösopimusta satelliittinavigoinnista[5], joka allekirjoitettiin 22 päivänä syyskuuta 2010, sovelletaan väliaikaisesti 1 päivästä toukokuuta 2011 alkaen. (7) Sen vuoksi olisi muutettava ETA-sopimuksen pöytäkirjaa 31, jotta tätä laajennettua yhteistyötä voitaisiin harjoittaa, ON HYVÄKSYNYT TÄMÄN PÄÄTÖKSEN: 1 artikla Lisätään ETA-sopimuksen pöytäkirjassa 31 olevan 1 artiklan 8c kohdan jälkeen kohta seuraavasti: ”8d. (a) EFTA-valtiot osallistuvat 1 päivästä toukokuuta 2012 alkaen toimiin, jotka perustuvat seuraavaan unionin säädökseen: - 32011 D 1104: Euroopan parlamentin ja neuvoston päätös N:o 1104/2011/EU, annettu 25 päivänä lokakuuta 2011, julkisesti säännellyn palvelun käyttöehdoista Galileo-ohjelman mukaisesti perustetussa maailmanlaajuisessa satelliittinavigointijärjestelmässä (EUVL L 287, 4.11.2011, s. 1). (b) EFTA-valtiot voivat tulla PRS-palveluun osallistujiksi mikäli on tehty päätöksen 1104/2011/EU 3 artiklan 5 kohdan a ja b alakohdissa tarkoitetut sopimukset. (c) EFTA-valtioiden osallistuminen PRS-palveluun liittyviin eri komiteoihin ja asiantuntijaryhmiin määritellään niiden vastaavissa menettelysäännöissä. (d) Päätöksen 1104/2011/EU 10 artiklaa ei sovelleta EFTA-valtioihin. (e) Tätä kohtaa ei sovelleta Liechtensteiniin. (f) Tämän kohdan soveltaminen Islantiin keskeytetään siihen asti, kun ETA:n sekakomitea päättää toisin. 2 artikla Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty*. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EUVL L 196, 24.7.2008, s.1. [2] EUVL L 347, 20.12.2013, s.1. [3] EUVL L 287, 4.11.2011, s. 1. [4] EUVL L 362, 9.12.2004, s. 29. [5] EUVL L 283, 29.10.2010, s. 12. * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]